13.1.2014

Oikeusministeriö

Lainvalmisteluosasto

Yksityisoikeuden yksikkö

**Yhteiset Lapsemme ry:n lausunto isyyslain uudistamista koskevaan työryhmämietintöön**

(Lausuntopyyntö 12.11.2013)

Yhteiset Lapsemme ry kiittää kunnioittavasti mahdollisuudesta lausua isyyslain uudistamista koskevaan työryhmämietintöön.

Isyyslain uudistaminen on Yhteiset Lapsemme ry:n mielestä tärkeä ja ajankohtainen. Erityisen positiivisena näemme uudistuksen tavoitteena olevan pyrkimyksen lapsen edun toteutumisen vahvistamisen sekä tavoitteen turvata YK:n lapsen oikeuksien yleissopimuksen mukainen lapsen oikeus tuntea molemmat vanhempansa riippumatta siitä, millaisiin perheolosuhteisiin lapsi syntyy.

Yhteiset Lapsemme ry kannattaa työryhmän tekemän esityksen tavoitteita ja keskeisiä ehdotuksia isyyslain uudistamiseksi. Erityisen tervetulleina uudistuksina näemme esitetyn mahdollisuuden tunnustaa isyys ennen lapsen syntymää, isyyden selvittämisen käyttöalan laajentamisen koskemaan kaikkia alle 18-vuotiaita sekä äidin vastustusoikeuden poistamisen. Viimeksi mainittu uudistus muun muassa edistää mahdollisuuksia biologisen isän mielipiteen huomioimiseen esimerkiksi tilanteessa, jossa äiti on tekemästä päätöstä lapsen luovuttamisesta adoptioon.

Lakiehdotuksen liitteenä olevaan, äitiyden määrittelyä koskevaan muistioon liittyen toteamme, että isyyslain jatkokehittelyä ajatellen olisi ajankohtaista keskustella kokonaisvaltaisesti vanhemmuuslaista.

Tuula Kumpumäki

toiminnanjohtaja

Yhteiset Lapsemme ry

p. 050 3239 143